PMIndiaData/PMIndiaSum huggingface dataset:
ചലനാത്മകമായ റെയില്‍വേ കെട്ടിപ്പടുക്കാന്‍ സഹായിക്കുന്ന ബജറ്റ്: പ്രധാനമന്ത്രി

പുരോഗതിയിലേക്കു കുതിക്കുന്ന ഒരു രാഷ്ട്രത്തിന്റെ ചലനാത്മകമായ റെയില്‍വേക്കായി ആലോചനാപൂര്‍ണമായ ബജറ്റ് അവതരിപ്പിച്ചതിനു റെയില്‍വേ മന്ത്രി ശ്രീ. സുരേഷ് പ്രഭുവിനെ ഞാന്‍ അഭിനന്ദിക്കുന്നു. ഈ ബജറ്റ് ഭാവിയിലേക്കു പ്രത്യാശാപൂര്‍ണമായ നയങ്ങള്‍ മുന്നോട്ടുവെക്കുന്നതിനൊപ്പം മുന്‍വര്‍ഷത്തെ ബജറ്റിലെ വാഗ്ദാനങ്ങള്‍ നടപ്പാക്കിയതിനെക്കുറിച്ചു വ്യക്തമായ ചിത്രം തരികയും ചെയ്യുന്നു. കഴിഞ്ഞ വര്‍ഷം നമുക്കേറെ നേട്ടങ്ങളുണ്ടാക്കാന്‍ സാധിച്ചു. പ്രകടനം കൂടുതല്‍ മെച്ചപ്പെടുത്താനുള്ള ശ്രമങ്ങളാണ് ഈ വര്‍ഷത്തെ ബജറ്റില്‍ അവതരിപ്പിക്കപ്പെട്ടിട്ടുള്ളത്. ശുചിത്വം, യാത്രക്കാര്‍ക്കായുള്ള സൗകര്യങ്ങള്‍ വര്‍ധിപ്പിക്കല്‍, സാങ്കേതികവിദ്യ എന്നീ കാര്യങ്ങള്‍ക്കാണ് അവസാന രണ്ടു ബജറ്റുകളില്‍ ഊന്നല്‍ നല്‍കിയിരുന്നത്. അതോടൊപ്പം തന്നെ, റെയില്‍വേ പദ്ധതികള്‍ കഷ്ടിച്ചു പൂര്‍ത്തിയാക്കുക എന്ന പതിവു രീതിക്കപ്പുറം യഥാസമയം പൂര്‍ത്തിയാക്കി കമ്മീഷന്‍ ചെയ്യുക എന്ന രീതിയിലേക്കു മാറുകയും ചെയ്തു. ഈ നയംമാറ്റം രാഷ്ട്രത്തിന്റെ സമ്പദ്‌വ്യവസ്ഥയില്‍ അടിമുടി മാറ്റം വരുത്തുന്നതിനു സഹായകമായെന്നാണു ഞാന്‍ കരുതുന്നത്. അന്ത്യോദയ എക്‌സ്പ്രസ്സും ദീന-ദയാലു കോച്ചുകളും ഏര്‍പ്പെടുത്തുകവഴി സാധാരണക്കാര്‍ക്കു സൂപ്പര്‍ഫാസ്റ്റ് ട്രെയിനുകള്‍ ലഭ്യമാക്കാനുള്ള പദ്ധതി ദരിദ്രരോടു ഗവണ്‍മെന്റിനുള്ള പ്രതിജ്ഞാബദ്ധത തെളിയിക്കുന്നതാണ്. കാര്യങ്ങള്‍ ഫലപ്രദമായി നടപ്പാക്കുക വഴിയും മൂലധന നിക്ഷേപം വര്‍ധിപ്പിക്കുക വഴിയും ഐ.ടിയും സാങ്കേതികവിദ്യയും കൂടുതല്‍ ഉപയോഗപ്പെടുത്തുക വഴിയും റെയില്‍വേ മെച്ചപ്പെടുത്തുകവഴി ദീര്‍ഘകാലത്തേക്കു രാജ്യത്തിന്റെ സമ്പദ്‌വ്യവസ്ഥയെ ശക്തിപ്പെടുത്താന്‍ ഈ ബജറ്റിനു സാധിക്കും. പിന്നാക്ക പ്രദേശങ്ങളില്‍, വിശിഷ്യാ വടക്കുകിഴക്കന്‍ മേഖലയില്‍ റെയില്‍ബന്ധം മെച്ചപ്പെടുത്തുമെന്ന ഗവണ്‍മെന്റിന്റെ വാഗ്ദാനം നിറവേറ്റാന്‍ അനുയോജ്യമായ നടപടികള്‍ കൈക്കൊണ്ടിട്ടുണ്ട്. കൂടുതല്‍ ട്രെയിനുകള്‍ ഓടിക്കാന്‍ സാധിക്കാത്തവിധം നമ്മുടെ റെയില്‍വേ ട്രാക്കുകള്‍ നേരിടുന്ന പരിമിതി പരിഹരിക്കുന്ന കാര്യത്തില്‍ ഏറെ മുന്നോട്ടുപോകാന്‍ കഴിഞ്ഞ വര്‍ഷം സാധിച്ചു. ഈ പ്രശ്‌നം പരിഹരിക്കുന്നതിനായുള്ള കൂടുതല്‍ നിര്‍ദേശങ്ങള്‍ ഈ ബജറ്റില്‍ ഉള്‍പ്പെടുത്തിയിട്ടുണ്ടു താനും. ശ്രീ. സുരേഷ് പ്രഭുവിനു മുമ്പും റെയില്‍വേ ബജറ്റുകള്‍ അവതരിപ്പിക്കപ്പെട്ടിട്ടുണ്ടല്ലോ. ഞാന്‍ അവയെ വിമര്‍ശിക്കുന്നില്ല. പക്ഷേ, മുന്‍ ഗവണ്‍മെന്റിന്റെ കാലത്തെ അഞ്ചു ബജറ്റുകളുമായി താരമതമ്യം ചെയ്യുമ്പോള്‍ ശ്രീ. സുരേഷ് പ്രഭുവിന്റെ ബജറ്റില്‍ നിക്ഷേപം രണ്ടര ഇരട്ടി വര്‍ധിച്ചിട്ടുണ്ടെന്നു കാണാം. രാഷ്ട്ര പുനര്‍നിര്‍മാണത്തിനായുള്ള ഒരു പ്രധാന ആയുധമായിത്തീരും ഈ ബജറ്റ്. റെയില്‍വേ വികസനത്തില്‍ സംസ്ഥാന ഗവണ്‍മെന്റുകളും സജീവമായി പങ്കാളിത്തം വഹിക്കുന്നുണ്ടെന്നതാണു ശ്രദ്ധേയമായ വസ്തുത. ഇതു സംബന്ധിച്ച വിശദമായ രൂപരേഖ തയ്യാറാക്കപ്പെട്ടിട്ടുണ്ട്. സംസ്ഥാന ഗവണ്‍മെന്റുകള്‍ക്കൊപ്പം യാത്രക്കാരുടെയും റെയില്‍വേ ജീവനക്കാരുടെയും സഹകരണവും ഉറപ്പാക്കിയിട്ടുണ്ട്. ചെലവുനിയന്ത്രണം, ഫലപ്രദമായ മാനേജ്‌മെന്റ്, ഉപഭോക്താവിനോടുള്ള ഉത്തരവാദിത്തബോധം എന്നീ കാര്യങ്ങളില്‍ ഈ ഗവണ്‍മെന്റിനുള്ള ഉറച്ച നിലപാടിനെ ഈ ബജറ്റ് പ്രതിഫലിപ്പിക്കുന്നുണ്ട്. റെയില്‍വേ മന്ത്രി ശ്രീ. സുരേഷ് പ്രഭുവിനും റെയില്‍വേയിലെ എല്ലാ വ്യക്തികള്‍ക്കും ടീം റെയില്‍വേയ്ക്കും എന്റെ അഭിനന്ദനങ്ങള്‍. വളരെ നന്ദി.
പ്രധാനമന്ത്രിയും ഈജിപ്ത് പ്രസിഡന്റും തമ്മില്‍ ടെലിഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി ഈജിപ്ത് പ്രസിഡന്റ് ബഹുമാനപ്പെട്ട ശ്രീ. അബ്ദല്‍ ഫത്താഹ് അല്‍-സീസിയുമായി ടെലിഫോണില്‍ സംസാരിച്ചു. കോവിഡ്- 19 മഹാവ്യാധിയുടെ പശ്ചാത്തലത്തില്‍ ഉയര്‍ന്നുവരുന്ന ആഗോള സാഹചര്യത്തെ കുറിച്ചു ചര്‍ച്ച ചെയ്ത നേതാക്കള്‍, ജനങ്ങളെ സംരക്ഷിക്കുന്നതിനായി തങ്ങളുടെ ഗവണ്‍മെന്റുകള്‍ നടത്തുന്ന പ്രവര്‍ത്തനങ്ങള്‍ പരസ്പരം വിശദീകരിച്ചു. പരസ്പരം പാഠങ്ങള്‍ ഉള്‍ക്കൊള്ളുന്നതിനായി അനുഭവജ്ഞാനവും നല്ല പ്രായോഗിക മാതൃകകളും ഉപയോഗപ്പെടുത്തുന്നതിന് ഇരുവരും സമ്മതിച്ചു. ബുദ്ധിമുട്ടേറിയ ഈ കാലത്തു മരുന്നുകള്‍ ലഭ്യമാക്കുന്നതിനു സാധ്യമായ എല്ലാ സഹായവും ചെയ്യാമെന്ന് ഈജിപ്ഷ്യന്‍ പ്രസിഡന്റിനു പ്രധാനമന്ത്രി ഉറപ്പു നല്‍കി. ഈജ്പിതിലെ ഇന്ത്യന്‍ പൗരന്‍മാര്‍ക്കു നല്‍കിവരുന്ന പിന്‍തുണയ്ക്ക് അദ്ദേഹം പ്രസിഡന്റ് അല്‍-സീസിയെ നന്ദി അറിയിക്കുകയും ചെയ്തു. നല്ല രീതിയിലുള്ള ഏകോപനവും അനുഭവങ്ങള്‍ പങ്കുവെക്കലും ഉറപ്പുവരുത്തുന്നതിനായി തങ്ങളുടെ പ്രതിനിധികള്‍ സദാ ബന്ധം പുലര്‍ത്തുമെന്ന് ഇരു നേതാക്കളും തീരുമാനിച്ചു.
പ്രഗതിയിലൂടെ പ്രധാനമന്ത്രി ആശയവിനിമയം നടത്തി

പ്രതികരണാത്മകമായ ഭരണത്തിനും നയങ്ങളുടെ സമയബന്ധിതമായ നടത്തിപ്പിനുമുള്ള വിവരസാങ്കേതിക വിദ്യാധിഷ്ഠിത ബഹുതല വേദിയായ പ്രഗതിയിലൂടെ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ 23ാമത് ആശയവിനിമയം നടന്നു. പ്രഗതിയുടെ ആദ്യത്തെ 22 യോഗങ്ങളില്‍ 9.31 ലക്ഷം കോടി നിക്ഷേപം വരുന്ന 200 പദ്ധതികളെക്കുറിച്ചുള്ള പുനരവലോകനം നടന്നിരുന്നു. 17 മേഖലകളെ സംബന്ധിക്കുന്ന പൊതുജനങ്ങളുടെ പരാതികള്‍ക്കു പരിഹാരം കാണുകയും ചെയ്തു. ഉപഭോക്തൃമേഖലയിലെ പരാതികള്‍ കൈകാര്യം ചെയ്യുന്നതിലെ പുരോഗതി ഇന്നു നടന്ന 23ാമതു യോഗത്തില്‍ വിലയിരുത്തപ്പെട്ടു. ഉപഭോക്താക്കളുടെ പരാതികള്‍ പരിഹരിക്കാന്‍ കൈക്കൊണ്ട വേഗമേറിയതും ഫലപ്രദവുമായ നടപടികള്‍ പ്രധാനമന്ത്രിക്കു മുന്നില്‍ വിശദീകരിക്കപ്പെട്ടു. വളരെയധികം പരാതികള്‍ ഉയരുന്ന സാഹചര്യം ഗൗരവത്തോടെ വീക്ഷിച്ച പ്രധാനമന്ത്രി, ഉപഭോക്താക്കള്‍ക്കു ഗുണകരമാവുംവിധം ഭരണസംവിധാനം പരിഷ്‌കരിക്കണമെന്ന് ഊന്നിപ്പറഞ്ഞു. ഉത്തരാഖണ്ഡ്, ഒഡിഷ, പശ്ചിമ ബംഗാള്‍, കര്‍ണാടകം, തമിഴ്‌നാട്, കേരളം, നാഗാലാന്‍ഡ്, ആസാം, മഹാരാഷ്ട്ര, തെലങ്കാന, ആന്ധ്രാപ്രദേശ് എന്നിവ ഉള്‍പ്പെടെ വിവിധ സംസ്ഥാനങ്ങളിലെ റെയില്‍വേ, റോഡ്, ഊര്‍ജം, പുനരുപയോഗിക്കാവുന്ന ഊര്‍ജം എന്നീ മേഖലകളിലെ ഒന്‍പത് അടിസ്ഥാനസൗകര്യ വികസന പദ്ധതികളുടെ നടത്തിപ്പിലെ പുരോഗതി പ്രധാനമന്ത്രി വിലയിരുത്തി. 30,000 കോടി രൂപയുടെ പദ്ധതികളാണിവ. പ്രധാനമന്ത്രി ഖനീജ് ക്ഷേത്ര കല്യാണ്‍ യോജനയുടെ നടത്തിപ്പിലെ പുരോഗതിയും പഠനവിധേയമാക്കി. ഡിസ്ട്രിക്റ്റ് മിനറല്‍ ഫൗണ്ടേഷനുകളില്‍ ലഭിക്കുന്ന ഫണ്ട് അതതു ജില്ലകള്‍ നേരിടുന്ന പ്രധാന വികസനപ്രശ്‌നങ്ങള്‍ക്കും ന്യൂനതകള്‍ക്കും ഫലപ്രദമായ പരിഹാരം കാണുന്നതിന് ഉപയോഗപ്പെടുത്തണമെന്നു പ്രധാനമന്ത്രി ചൂണ്ടിക്കാട്ടി. സ്വാതന്ത്ര്യത്തിന്റെ 75ാം വാര്‍ഷികമായ 2022 ആകുമ്പോഴേക്കും ഏറ്റവും മികച്ച ഫലം ലഭിക്കുംവിധം വ്യക്തമായ കാഴ്ചപ്പാടോടെ വേണം ഇത്തരം കാര്യങ്ങള്‍ നടപ്പാക്കാനെന്നും അദ്ദേഹം പറഞ്ഞു.
നേപ്പാളിലെ  പുതിയ   പ്രധാനമന്ത്രി  പുഷ്പ കമാൽ ദഹൽ ‘പ്രചണ്ഡയ്ക്ക്  പ്രധാനമന്ത്രിയുടെ  അഭിനന്ദനം

നേപ്പാൾ പ്രധാനമന്ത്രിയായി തിരഞ്ഞെടുക്കപ്പെട്ട സഖാവ് പ്രചണ്ഡയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു; “നേപ്പാളിന്റെ പ്രധാനമന്ത്രിയായി തിരഞ്ഞെടുക്കപ്പെട്ട സഖാവ് പ്രചണ്ഡയ്ക്ക് ഊഷ്മളമായ അഭിനന്ദനങ്ങൾ. ഇന്ത്യയും നേപ്പാളും തമ്മിലുള്ള അദ്വിതീയ ബന്ധം ആഴത്തിലുള്ള സാംസ്കാരിക വിനിമയത്തിലും, ജനങ്ങൾ തമ്മിലുള്ള ഊഷ്മളമായ ബന്ധത്തിലും അധിഷ്ഠിതമാണ്. ഈ സൗഹൃദം കൂടുതൽ ശക്തിപ്പെടുത്തുന്നതിന് താങ്കളോടൊപ്പം ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു. –ND–
അമേരിക്കന്‍ പ്രസിഡന്റായി ചുമതലയേറ്റ ഡൊണാള്‍ഡ് ട്രംപിനെ പ്രധാനമന്ത്രി അഭിനന്ദിച്ചു

അമേരിക്കന്‍ പ്രസിഡന്റായി ചുമതലയേറ്റ ഡൊണാള്‍ഡ് ട്രംപിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘അമേരിക്കന്‍ പ്രസിഡന്റായി അധികാരമേറ്റ ഡൊണാള്‍ഡ് ട്രംപിന് അഭിനന്ദനങ്ങള്‍. വരുംവര്‍ഷങ്ങളില്‍ അമേരിക്കയിലെ വന്‍ നേട്ടങ്ങളിലേക്കു നയിക്കുന്നതിന് എല്ലാ ആശംസകളും. ഇന്ത്യയും അമേരിക്കയും തമ്മിലുള്ള തന്ത്രപ്രധാനമായ പങ്കാളിത്തത്തിന്റെ കരുത്ത് നമ്മുടെ പൊതുമൂല്യങ്ങളെയും താല്‍പര്യങ്ങളെയും അടിസ്ഥാനപ്പെടുത്തിയുള്ളതാണ്. ഇന്ത്യ-അമേരിക്ക ബന്ധം കൂടുതല്‍ ശക്തമാക്കാനും നാം തമ്മിലുള്ള സഹകരണത്തിന്റെ നേട്ടം പൂര്‍ണമായി നേടിയെടുക്കാനും പ്രസിഡന്റുമായി ചേര്‍ന്നു പ്രവര്‍ത്തിക്കാന്‍ സാധിക്കുമെന്നു പ്രതീക്ഷിക്കുന്നു.’ പ്രധാനമന്ത്രി പറഞ്ഞു.
ശ്രീമന്ത് ഛത്രപതി ശിവാജിരാജെ ഭോസാലെ ജിയുടെ വിയോഗത്തിൽ പ്രധാനമന്ത്രി അനുശോചിച്ചു

ശ്രീമന്ത് ഛത്രപതി ശിവാജിരാജെ ഭോസാലെ ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ജനങ്ങൾക്കിടയിൽ വിപുലമായി പ്രവർത്തിച്ച, ചലനാത്മകവും ബഹുമുഖവുമായ വ്യക്തിത്വമായിരുന്നു അദ്ദേഹമെന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു “ശ്രീമന്ത് ഛത്രപതി ശിവാജിരാജെ ഭോസാലെ ജിയുടെ വിയോഗത്തിൽ ദുഖമുണ്ട്. ജനങ്ങൾക്കിടയിൽ വിപുലമായി പ്രവർത്തിച്ച ചലനാത്മകവും ബഹുമുഖവുമായ വ്യക്തിത്വമായിരുന്നു അദ്ദേഹം. സത്താറയുടെ പുരോഗതിക്ക് അദ്ദേഹം ഉജ്ജ്വലമായ സംഭാവനകൾ നൽകി. അദ്ദേഹത്തിന്റെ കുടുംബത്തെയും സുഹൃത്തുക്കളെയും ആരാധകരെയും അനുശോചനം അറിയിക്കുന്നു. ഓം ശാന്തി.”
ആരോഗ്യസുരക്ഷ, സൗഖ്യം എന്നീ മേഖലകളില്‍ ഇന്ത്യാ- ജപ്പന്‍ സഹകരണം

ഇന്ത്യയും ജപ്പാനും തമ്മില്‍ ആരോഗ്യ സുരക്ഷാ സൗഖ്യം എന്നീ മേഖലകളിലെ സഹകരണത്തിന് ഏര്‍പ്പെട്ട സഹകരണപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാലപ്രാബല്യത്തോടെ അംഗീകാരം നല്‍കി. 2018 ഒക്‌ടോബര്‍ 29നാണ് സഹകരണപത്രം ഒപ്പുവച്ചത്. താഴെപറയുന്ന മേഖലകളിലെ സഹകരണമാണ് സഹകരണപത്രത്തില്‍ ഉള്‍പ്പെടുന്നത്. എ) പ്രത്യേക പദ്ധതികളുടെ പ്രോത്സാഹനം 1) ഓരോന്നിലേയും പുതിയ നൈപുണ്യമേഖലകള്‍ക്ക് ഉന്നല്‍ നല്‍കിക്കൊണ്ട് അക്യൂട്ട് മെഡിസിന്‍ സര്‍ജറിയിലും ട്രോമാ കെയറിലും പുതിയ മാനവവിഭവശേഷി വികസിപ്പിക്കുക. 2) ക്ലീനിക്കല്‍ പരിശോധനകള്‍ക്കായി ഒരു സംയുക്ത അത്യന്താധുനിക പരിശോധനാ ലബോറട്ടറി സ്ഥാപിക്കുക. 3) പരിചരണ പ്രവര്‍ത്തനങ്ങളില്‍ പരിശീലനം തേടുന്നവര്‍ക്കായി ജപ്പാന്‍ ഭാഷാ പഠന കേന്ദ്രം സ്ഥാപിക്കുക. 4. രണ്ടു രാജ്യങ്ങളിലേയും മൂന്നാംഘട്ട സംരക്ഷണ കേന്ദ്രങ്ങളുടെ സംയോജനം നടപ്പാക്കുക. 5. പരിചരണ പ്രവര്‍ത്തകരിലെ ഇന്റേണ്‍ പരിശീലന പരിപാടികള്‍ക്കായി മുതിര്‍ന്നവര്‍ക്ക് പരിരക്ഷ നല്‍കുന്നതിനെക്കുറിച്ച് മുന്‍കൂട്ടി ലക്ച്ചര്‍ നടത്തുന്നതിനായി സംഘടനകളെ അയച്ച് സഹായിക്കും. ജപ്പാനില്‍ നിന്നും സര്‍ട്ടിഫിക്കറ്റുള്ള സുരക്ഷാ പ്രവര്‍ത്തകരെ അയക്കും. ജപ്പാന് വേണ്ട പരിപരക്ഷ നല്‍കുന്നവര്‍ക്കായി വേണ്ട കരിക്കുലവും പാഠപുസ്തകങ്ങളും ലഭ്യമാക്കും. ബി) അടിസ്ഥാന സൗകര്യ വികസനം 1) കേന്ദ്രീകൃതമായി പരിപാലിക്കുന്ന ആരോഗ്യ സുരക്ഷാ വിതരണ കേന്ദ്രങ്ങള്‍ സ്ഥാപിക്കുക. 2) ശചിത്വ പൂര്‍ണ്ണമായ പരിസ്ഥിതി ഉറപ്പുവരുത്താനായി താങ്ങാവുന്ന നിരക്കിലുള്ളതും ശുചിത്വമുള്ളതുമായ ശൗചാലങ്ങളുടെ ലഭ്യത വര്‍ദ്ധിപ്പിക്കണം. 3) പേറ്റന്റ് ഡാറ്റാ അനാലിസിസ്, വിവര വിനിമയ സാങ്കേതികവിദ്യ, മെഡിസിനിലെ നിര്‍മ്മിത ബുദ്ധി എന്നിവയ്ക്കായി സ്ഥാപനങ്ങള്‍ തമ്മിലുള്ള സഹകരണം പ്രോത്സാഹിപ്പിക്കും. 4) ഇന്ത്യയില്‍ ഇന്ത്യാ-ജപ്പാന്‍ ഇന്നോവേഷന്‍ ഹബ്ബ്. 5) ഉന്നത മൊബൈല്‍ ബി.എസ്.എല്‍ 3 ലാബ് സൗകര്യം ഇന്ത്യയില്‍ സ്ഥാപിക്കും. 6) രോഗനിര്‍ണ്ണയ പരിരക്ഷയ്ക്ക് വേണ്ടവ ഉള്‍പ്പെടെ ഏറ്റവും നല്ല ഗുണനിലവാരമുള്ള മെഡിക്കല്‍ ഉപകരണങ്ങള്‍ ലഭിക്കുന്നതിന് വേണ്ട സഹകരണം. മേക്ക് ഇന്‍ ഇന്ത്യ’ പദ്ധതിയുടെ കീഴില്‍ ആരംഭിച്ച ഉല്‍പ്പാദന യൂണിറ്റുകള്‍ക്ക് പ്രത്യേക ശ്രദ്ധ നല്‍കും. സി) മാനവവികസനം 1. ഇന്ത്യയുടെ ആയുര്‍വേദം ജപ്പാന്റെ മി-ബിയോ മുതലായവയില്‍ മനുഷ്യവിഭവം, ഗവേഷണം, പദ്ധതികള്‍ മുതലായവ വികസിപ്പിക്കല്‍. 2) ഇന്ത്യാ-ജപ്പാന്‍ പൊതു-സ്വകാര്യ ആരോഗ്യപരിരക്ഷാ വേദി സംഘടിപ്പിക്കും. ഡി) ആയുഷ്മാന്‍ഭാരത് പോലുള്ള പരിപാടികളില്‍ ഉള്‍പ്പെടെ കൂട്ടുപ്രവര്‍ത്തനം പ്രോത്സാഹിപ്പിക്കുന്നതിനായി പരസ്പരം തീരുമാനിക്കുന്ന മറ്റ് ഏതൊരുമേഖലയും. ഇ) ഈ സഹകരണപത്രത്തില്‍ വിവക്ഷിച്ചിരിക്കുന്ന സഹകരണം പ്രോത്സാഹിപ്പിക്കുന്നതിനായി പരസ്പരം തീരുമാനിക്കുന്ന മറ്റേത് മേഖലയും. സഹകരണപത്ത്രിന്റെ നടപ്പാക്കലിനും സഹകരണത്തിന്റെ വിശദാംശങ്ങള്‍ കൂടുതല്‍ വിപുലമാക്കുന്നതിനുമായി ഉന്നതതല കണ്‍സള്‍ട്ടേറ്റീവ് സംവിധാനമായി ഒരു സംയുക്ത സമിതി രൂപീകരിക്കും.
വനിതകളുടെ ജാവലിൻ ത്രോയിൽ വെങ്കലം നേടിയതിന് പ്രധാനമന്ത്രി അന്നു റാണിയെ അഭിനന്ദിച്ചു

കോമൺവെൽത്ത് ഗെയിംസിൽ വനിതകളുടെ ജാവലിൻ ത്രോയിൽ വെങ്കലം നേടിയ അന്നു റാണിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : “അന്നു റാണി പ്രശംസാര്‍ഹമായ കായികതാരമാണ്. അവർ മികച്ച പ്രതിരോധശേഷി പ്രകടിപ്പിക്കുകയും മികച്ച കഴിവുകൾ കാണിക്കുകയും ചെയ്തു. അവർ ജാവലിൻ ത്രോയിൽ വെങ്കല മെഡൽ നേടിയതിൽ എനിക്ക് സന്തോഷമുണ്ട്. അവർക്ക് അഭിനന്ദനങ്ങൾ. വരും വർഷങ്ങളിലും അവർ മികച്ച പ്രകടനം തുടരുമെന്ന് എനിക്ക് ഉറപ്പുണ്ട്.”
ടി-20 ലോകകപ്പ് നേടിയ ഇന്ത്യന്‍ അന്ധ ക്രിക്കറ്റ് ടീമിനെ പ്രധാനമന്ത്രി അഭിനന്ദിച്ചു

ടി-20 ലോകകപ്പ് നേടിയ ഇന്ത്യന്‍ അന്ധ ക്രിക്കറ്റ് ടീമിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘അന്ധര്‍ക്കായുള്ള ടി-20 ലോകകപ്പ് ഇന്ത്യ നേടിയതില്‍ ആഹ്ലാദമുണ്ട്. ടീമിന് അഭിനന്ദനങ്ങള്‍. അവരുടെ നേട്ടത്തില്‍ ഇന്ത്യ അഭിമാനിക്കുന്നു’, പ്രധാനമന്ത്രി പറഞ്ഞു.
ശ്രീ നരേന്ദ്ര ചഞ്ചലിന്റെ നിര്യാണത്തിൽ പ്രധാനമന്ത്രി അനുശോചിച്ചു

ശ്രീ നരേന്ദ്ര ചഞ്ചലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു ജനപ്രിയ ഗായകൻ നരേന്ദ്ര ചഞ്ചലിന്റെ നിര്യാണം അങ്ങേയറ്റം ദുഖകരമാണ്. സ്തുതിഗീതങ്ങളുടെ ആലാപനത്തിൽ ഊർജ്ജസ്വലമായ ശബ്ദത്തോടെ അദ്ദേഹം ഒരു വ്യക്തിമുദ്ര പതിപ്പിച്ചു. ദുഖത്തിന്റെ ഈ വേളയിൽ അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം. ഓം ശാന്തി !
പഞ്ചസാര ഉത്തരവിന്റെ കാലാവധി ആറ് മാസത്തേയ്ക്ക് കൂടി ദീര്‍ഘിപ്പിച്ചു

പഞ്ചസാര നിയന്ത്രണം സംബന്ധിച്ച് നിലവിലുള്ള 2016 ഒക്‌ടോബര്‍ 27 ലെ കേന്ദ്ര ഉത്തരവിന്റെ കാലാവധി ആറ് മാസത്തേയ്ക്ക് കൂടി ദീര്‍ഘിപ്പിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഈ മാസം 29 മുതല്‍ ഇക്കൊല്ലം ഒക്‌ടോബര്‍ 28 വരെ (29-4-2017 മുതല്‍ 28-10-2017 വരെ) യാണ് ഉത്തരവിന്റെ കാലാവധി ദീര്‍ഘിപ്പിച്ചിട്ടുള്ളത്. ആവശ്യമുള്ള സന്ദര്‍ഭങ്ങളില്‍ കേന്ദ്ര ഗവണ്‍മെന്റിന്റെ മുന്‍കൂര്‍ അനുമതിയോടെ പഞ്ചസാരയുടെ സംഭരണ പരിധി / ലൈസന്‍സിംഗ് നിബന്ധനകള്‍ തുടങ്ങിയവ നിശ്ചയിക്കുന്നതിന് നിയന്ത്രണ ഉത്തരവ് പുറപ്പെടുവിക്കാന്‍ സംസ്ഥാന ഗവണ്‍മെന്റുകളെ സഹായിക്കുകയാണ് ഈ തീരുമാനത്തിന്റെ പ്രധാന ലക്ഷ്യം. ഇതുവഴി പൊതുജനങ്ങള്‍ക്ക് ന്യായവിലയ്ക്കുള്ള പഞ്ചസാരയുടെ ലഭ്യത ഉറപ്പുവരുത്താനും, പൂഴ്ത്തിവയ്പ്പും, കരിഞ്ചന്തയും തടയാനും കഴിയും.
ഭരണഘടനാ (ജമ്മു കശ്മീരിനു ബാധകമാകുന്നത്) ഉത്തരവ്, 1954 ഭേദഗതി ചെയ്യുന്നതിനു മന്ത്രിസഭ മുന്‍കാല പ്രാബല്യത്തോടെ അനുമതി നല്‍കി

ഭരണഘടനാ (ജമ്മു കശ്മീരിനു ബാധകമാകുന്നത്) ഉത്തരവ്, 2017 വഴി ഭരണഘടനാ (ജമ്മു കശ്മീരിനു ബാധകമാകുന്നത്) ഉത്തരവ്, 1954 ഭേദഗതി ചെയ്യുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. ചരക്കു സേവന നികുതിസമ്പ്രദായം ജമ്മു കശ്മീര്‍ സംസ്ഥാനത്തില്‍ പ്രാബല്യത്തില്‍ കൊണ്ടുവരുന്നതിന് ഈ അനുമതി വഴിയൊരുക്കുന്നു. രാഷ്ട്രപതി അംഗീകരിച്ചതോടെ 2017 ജൂലൈ ആറിന് ഭരണഘടനാ (ജമ്മു കശ്മീരിനു ബാധകമാകുന്നത്) ഉത്തരവ്, 2017 ഇന്ത്യാ ഗസറ്റില്‍ വിജ്ഞാപനം ചെയ്തിരുന്നു.
അതിര്‍ത്തി ചന്തകള്‍ സ്ഥാപിക്കുന്നത് സംബന്ധിച്ച് ഇന്ത്യയും ബംഗ്ലാദേശും തമ്മില്‍ ധാരണാപത്രം.

ഇന്ത്യ–ബംഗ്ലാദേശ് അതിര്‍ത്തി പ്രദേശത്ത് അതിര്‍ത്തി ചന്തകള്‍ സ്ഥാപിക്കുന്നതു സംബന്ധിച്ച് ഇരു രാഷ്ട്രങ്ങളും 2010 ഒക്‌ടോബര്‍ 23ന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇവ സ്ഥാപിക്കുന്നതു സംബന്ധിച്ച നടപടി ക്രമങ്ങള്‍ക്കും, വ്യവസ്ഥകള്‍ക്കും അനുമതി നല്‍കിയിട്ടുണ്ട്. ഇരു രാജ്യങ്ങളിലെയും അതിര്‍ത്തി പ്രദേശങ്ങളില്‍ വസിക്കുന്നവരുടെ സാമ്പത്തിക ഉന്നമനം ലക്ഷ്യമിട്ടാണ് അതിര്‍ത്തി ചന്തകള്‍ തുടങ്ങുന്നത്. ബംഗ്ലാദേശുമായി ത്രിപുര, മേഖാലയ എന്നീ സംസ്ഥാനങ്ങളുടെ അതിര്‍ത്തി പ്രദേശങ്ങളിലാണ് ഇത്തരം രണ്ട് ചന്തകള്‍ കൂടി തുടങ്ങുക.
ഡോ. എ.പി.ജെ.അബ്ദുള്‍ കലാമിന് ജന്മനാളില്‍ പ്രധാനമന്ത്രി ആദരാഞ്ജലിയര്‍പ്പിച്ചു

മുന്‍ രാഷ്ട്രപതി യശഃശരീരനായ ഡോ. എ.പി.ജെ.അബ്ദുള്‍ കലാമിന് അദ്ദേഹത്തിന്റെ ജന്മനാളില്‍ പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലിയര്‍പ്പിച്ചു. ‘ഓരോ ഇന്ത്യക്കാരന്റെയും സങ്കല്‍പത്തെ സ്വാധീനിച്ച വ്യക്തിത്വമായ നമ്മുടെ മുന്‍രാഷ്ട്രപതി ഡോ. എ.പി.ജെ.അബ്ദുള്‍ കലാമിന് അദ്ദേഹത്തിന്റെ ജന്മവാര്‍ഷിക ദിനത്തില്‍ ആദരാഞ്ജലികള്‍’, പ്രധാനമന്ത്രി വ്യക്തമാക്കി.
പ്രധാന്‍ മന്ത്രി കിസാന്‍ പദ്ധതി ആനുകൂല്യങ്ങളുടെയും,   കാര്‍ഷിക സംരംഭക ശേഖരത്തില്‍ നിന്നുള്ള  സാമ്പത്തിക സഹായങ്ങളുടെയും  വിതരണ സമാരംഭം നാളെ പ്രധാനമന്ത്രി നിര്‍വഹിക്കും

കാര്‍ഷിക അടിസ്ഥാന സൗകര്യ നിധി വഴി ഒരു ലക്ഷം കോടി രൂപ സഹായം നല്കുന്ന പദ്ധതി ഓഗസ്റ്റ് 9 ന് രാവിലെ 11 മണിക്ക് പ്രധാനമന്ത്രി നരേന്ദ്ര മോദി വിഡിയോ കോണ്‍ഫറണ്‍സിലൂടെ ഉദ്ഘാടനം ചെയ്യും. പ്രധാന്‍ മന്ത്രി കിസാന്‍ പദ്ധതി വഴി രാജ്യത്തെ 8.5 കോടി കൃഷിക്കാര്‍ക്ക് നല്കുന്ന 17,000 കോടി രൂപയുടെ ആറാം ഗഡു വിതരണവും, അദ്ദേഹം തദവസരത്തില്‍ നിര്‍വഹിക്കും. കേന്ദ്ര കൃഷി കര്‍ഷക ക്ഷേമ മന്ത്രി ശ്രീ നരേന്ദ്രസിംങ് തോമര്‍ തദവസരത്തില്‍ സന്നിഹിതനായിരിക്കും. രാജ്യമെമ്പാടുമുള്ള ലക്ഷക്കണക്കിനു കൃഷിക്കാര്‍, സഹകരണ സംഘാംഗങ്ങള്‍ ഉള്‍പ്പെടെയുള്ള പൗരന്മാര്‍ ഈ സംഭവത്തിനു സാക്ഷികളാകും. ഒരു ലക്ഷം കോടി രൂപയുടെ കാര്‍ഷിക അടിസ്ഥാന നിധിയില്‍ നിന്ന് സാമ്പത്തിക സഹായം ലഭ്യമാക്കുന്ന ഈ പദ്ധതിക്ക് കേന്ദ്ര മന്ത്രിസഭ അനുമതി നല്കിയിരുന്നു. ശീതീകരണ സംഭരണികള്‍, സംഭരണ കേന്ദ്രങ്ങള്‍, സംസ്‌കരണ ഘടകങ്ങള്‍ തുടങ്ങി സാമൂഹികാടിസ്ഥാനത്തിലുള്ള കാര്‍ഷിക ആസ്തികളും വിളവെടുപ്പാനന്തര അടിസ്ഥാന സൗകര്യങ്ങളും ഒരുക്കുന്നതിന് ഈ പണം സഹായകരമാകും. കൃഷിക്കാരുടെ ഉത്പ്പന്നങ്ങള്‍ക്ക് മികച്ച വില ലഭിക്കുന്നതിനും ഇത് വഴി സാധ്യമാകും. കാരണം, വിളവെടുക്കുന്ന ഉത്പ്പന്നങ്ങള്‍ സംഭരിക്കുന്നതിനും, സൂക്ഷിച്ചു വയ്ക്കുന്നതിനും, നല്ല വില വരുമ്പോള്‍ വില്‍ക്കുന്നതിനും, ഉത്പ്പന്ന നഷ്ടം ഒഴിവാക്കുന്നതിനും , സംസ്‌കരണവും മൂല്യ വര്‍ധനവും വിപുലീകരിക്കുന്നതിനും ഇത് ഉപകരിക്കും. വിവിധ വായ്പാ സ്ഥാപനങ്ങളുടെ സഹകരണത്തോടെ ഒരു ലക്ഷം കോടി രൂപയാണ് ഇതിന് അനുവദിക്കുക. രാജ്യത്തെ 12 പൊതു മേഖലാ ബാങ്കുകളില്‍ 11 ഉം ഇതു സംബന്ധിച്ച ധാരണാപത്രത്തില്‍ ഒപ്പു വച്ചു കഴിഞ്ഞു. പദ്ധതി ജനങ്ങള്‍ക്കിടയില്‍ കൂടുതല്‍ പ്രചരിപ്പിക്കുന്നതിനായി ഗുണഭോക്താക്കള്‍ക്ക് മൂന്നു ശതമാനം പലിശ ഇളവും, ജാമ്യ വ്യവസ്ഥയില്‍ രണ്ടു കോടി രൂപ വരെ വായ്പയും ലഭ്യമാക്കും. കൃഷിക്കാര്‍, പ്രാഥമിക കാര്‍ഷിക സഹകരണ സംഘങ്ങള്‍, സഹകരണ വിപണന സംഘങ്ങള്‍, കാര്‍ഷിക ഉത്പാദക സംഘങ്ങള്‍, സ്വയം സഹായ സംഘങ്ങള്‍, സ്വാശ്രയ സംഘങ്ങള്‍, വിവിധോദ്യേശ്യ സഹകരണ സംഘങ്ങള്‍, കാര്‍ഷിക സംരംഭകര്‍, സ്റ്റാര്‍ട്ടപ്പുകള്‍, കേന്ദ്ര സംസ്ഥാന സഹായത്തോടെ പ്രവര്‍ത്തിക്കുന്ന പൊതു സ്വകാര്യ പങ്കാളിത്ത പദ്ധതികള്‍ തുടങ്ങിയവയ്ക്ക് ഈ പദ്ധതിയുടെ പ്രായോജകരാകാവുന്നതാണ്. 2018 ഡിസംബര്‍ 1 ന് ആരംഭിച്ച പ്രധാന്‍ മന്ത്രി കിസാന്‍ സമ്മാന്‍ നിധി യോജന ( പിഎം കിസാന്‍) പദ്ധതി രാജ്യത്തെ 9.9 കോടിയിലധികം കൃഷിക്കാര്‍ക്ക് ഇതുവരെ 75000 കോടി രൂപയുടെ ധനസഹായം നേരിട്ടു ലഭ്യമാക്കി കഴിഞ്ഞു. ചോര്‍ച്ച തടയുന്നതിനും സൗകര്യം പ്രമാണിച്ചും ആധാര്‍ കാര്‍ഡ് അടിസ്ഥാനമാക്കിയുള്ള കൃഷിക്കാരുടെ ബാങ്ക് അക്കൗണ്ടിലേയ്ക്ക് പണം നേരിട്ട് നല്കുന്ന പ്രധാന്‍ മന്ത്രി കിസാന്‍ പദ്ധതിയുടെ നടത്തിപ്പ് സമാനതകളില്ലാത്ത സഹായ നടപടിയായി മുന്നേറിക്കൊണ്ടിരിക്കുകയാണ്. കോവിഡ് -19 മഹാമാരിയുടെ വ്യാപനത്തെ തുടര്‍ന്ന് ഗവണ്‍മെന്റ് പ്രഖ്യാപിച്ച ലോക് ഡൗണില്‍ ഈ പദ്ധതിവഴി വിതരണം ചെയ്ത 22,000 കോടി രൂപ അന്ന് പിടിച്ചു നില്‍ക്കാന്‍ കൃഷിക്കാര്‍ക്ക് വലിയ സഹായമായിരുന്നു.
ദേശീയ  വനിതാ കമ്മീഷന്റെ സ്ഥാപക ദിന പരിപാടിയെ  പ്രധാനമന്ത്രി അഭിസംബോധന ചെയ്യും

പ്രധാനമന്ത്രി ശ്രീ നരേന്ദ്ര മോദി 2022 ജനുവരി 31 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ 30-ാമത് ദേശീയ വനിതാ കമ്മീഷൻ സ്ഥാപക ദിന പരിപാടിയെ അഭിസംബോധന ചെയ്യും. വിവിധ മേഖലകളിലെ വനിതകളുടെ നേട്ടങ്ങൾ ആഘോഷിക്കാൻ ലക്ഷ്യമിട്ടുള്ള ‘ഷീ ദി ചേഞ്ച് മേക്കർ’ എന്നതാണ് പരിപാടിയുടെ പ്രമേയം. സംസ്ഥാന വനിതാ കമ്മീഷനുകൾ, സംസ്ഥാന ഗവണ്മെന്റ്കളിലെ വനിതാ-ശിശു വികസന വകുപ്പ്, സർവകലാശാലകൾ , കോളേജ് അധ്യാപക അധ്യാപകർ, വിദ്യാർഥികൾ, സന്നദ്ധ സംഘടനകൾ, വനിതാ സംരംഭകർ, ബിസിനസ് സംഘടനകൾ എന്നിവർ പരിപാടിയുടെ ഭാഗമാകും. കേന്ദ്ര വനിതാ ശിശു വികസന മന്ത്രിയും ചടങ്ങിൽ പങ്കെടുക്കും. ND
ഡെന്മാർക്ക് പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച

പ്രധാനമന്ത്രി ശ്രീ നരേന്ദ്ര മോദി ഇന്ന് ഡെന്മാർക്ക് പ്രധാനമന്ത്രി മെറ്റെ ഫ്രെഡറിക്സണുമായി ഉഭയകക്ഷി ചർച്ച നടത്തി. ഇരു നേതാക്കളും ആദ്യം ഒറ്റയ്ക് ചർച്ചകൾ നടത്തി. തുടർന്ന് പ്രതിനിധി തല ചർച്ചകൾ നടന്നു. ഇന്ത്യ-ഡെൻമാർക്ക് ഹരിത തന്ത്രപ്രധാന കൂട്ടുകെട്ടിന്റെ പുരോഗതി ഇരു പ്രധാനമന്ത്രിമാരും അവലോകനം ചെയ്തു. പുനരുപയോഗ ഊർജം, പ്രത്യേകിച്ച് കടൽത്തീര പവനോർജ്ജം , ഹരിത ഹൈഡ്രജൻ, കൂടാതെ നൈപുണ്യ വികസനം, ആരോഗ്യം, ഷിപ്പിംഗ്, ജലം, ആർട്ടിക് തുടങ്ങിയ മേഖലകളിൽ സഹകരണം ചർച്ച ചെയ്തു. ഇന്ത്യയിലെ പ്രധാന പദ്ധതികൾക്ക് ഡാനിഷ് കമ്പനികളുടെ മികച്ച സംഭാവനകളെ പ്രധാനമന്ത്രി അഭിനന്ദിച്ചു. ഡെന്മാർക്കിൽ ഇന്ത്യൻ കമ്പനികളുടെ സകാരാത്മക പങ്ക് പ്രധാനമന്ത്രി ഫ്രെഡറിക്‌സൻ എടുത്തുപറഞ്ഞു. ഇരു രാജ്യങ്ങൾക്കുമിടയിൽ ജനങ്ങൾ തമ്മിലുള്ള ള്ള ബന്ധം വിപുലീകരിക്കുന്നതിനെ രണ്ട് നേതാക്കളും അഭിനന്ദിക്കുകയും മൈഗ്രേഷൻ ആൻഡ് മൊബിലിറ്റി പങ്കാളിത്തത്തെക്കുറിച്ചുള്ള ഉദ്ദേശ്യ പ്രഖ്യാപനത്തെ സ്വാഗതം ചെയ്യുകയും ചെയ്തു. മേഖലാ , ആഗോള വിഷയങ്ങളിൽ ഇരു നേതാക്കളും വീക്ഷണങ്ങൾ കൈമാറി. പ്രതിനിധി തല ചർച്ചകൾക്ക് ശേഷം ഒരു സംയുക്ത പ്രസ്താവന അംഗീകരിച്ചു,
ജപ്പാനിലെ അധോ സഭ  തിരഞ്ഞെടുപ്പ്   വിജയത്തിന്   ഫ്യൂമിയോ കിഷിദയെ  പ്രധാനമന്ത്രി അഭിനന്ദിച്ചു

ജപ്പാനിലെ അധോ സഭ തിരഞ്ഞെടുപ്പിലെ വിജയത്തിന് പ്രധാനമന്ത്രി ശ്രീ നരേന്ദ്ര മോദി ഫ്യൂമിയോ കിഷിദയെ അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ജപ്പാനിലെ അധോ സഭ തെരഞ്ഞെടുപ്പിലെ വിജയത്തിന് ഫ്യൂമിയോ കിഷിദയ്ക്ക് ഹൃദയംഗമമായ അഭിനന്ദനങ്ങൾ. നമ്മുടെ പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ശക്തിപ്പെടുത്തുന്നതിനും ഇൻഡോ-പസഫിക് മേഖലയിലും അതിനപ്പുറവും സമാധാനത്തിനും സമൃദ്ധിക്കും വേണ്ടിയുള്ള യോജിച്ച പ്രവർത്തിനം പ്രതീക്ഷിക്കുന്നു."
യുവജന, കായിക മേഖലകളില്‍ ഇന്ത്യാ- ഖത്തര്‍ സഹകരണത്തിനുള്ള ധാരണാപത്രം നടപ്പാക്കും

ഖത്തറുമായി യുവജന, കായിക മേഖലകളില്‍ ഉഭയ കക്ഷി സഹകരണത്തിന് 1999 ഏപ്രില്‍ 7ന് ഒപ്പുവച്ച ധാരണാപത്രവും ഇതുമായി ബന്ധപ്പെട്ട ആദ്യത്തെ ഉദ്യോഗസ്ഥതല പരിപാടിക്ക് 2016 ജൂണ്‍ 5ന് ഒപ്പുവച്ച ധാരണാപത്രവും നടപ്പാക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ശാസ്ത്ര, കായിക, ഔഷധ മേഖലകളിലെ അറിവും വൈദഗ്ധ്യവും വ്യാപിപ്പിക്കാനും അന്തര്‍ദേശീയ കായിക മേളകളില്‍ നമ്മുടെ കായികപ്രതിഭകളുടെ മികവ് വികസിപ്പിക്കാന്‍ ഉതകുന്ന വിധത്തില്‍ കോച്ചിംഗ് സമ്പ്രദായം പരിഷ്‌കരിക്കാനും ഇന്ത്യയും ഖത്തറും തമ്മിലുള്ള ഉഭയകക്ഷി ബന്ധം ദൃഢമാക്കാനും ഇത് സഹായകമാകും. ജാതി, മതം, വിശ്വാസം, മതം, പ്രദേശം, ലിംഗം എന്നീ വ്യത്യാസങ്ങളില്ലാതെ മുഴുവന്‍ കായികതാരങ്ങള്‍ക്കും ഇത് ബാധകമായിരിക്കും.
ടോക്കിയോ ഒളിമ്പിക്സ് 2020 ൽ ഭാരോദ്വഹനത്തിൽ വെള്ളി മെഡൽ നേടിയതിന് മീരാഭായ്   ചാനുവിനെ  പ്രധാനമന്ത്രി അഭിനന്ദിച്ചു

ടോക്കിയോ ഒളിമ്പിക്സ് 2020 ൽ ഭാരോദ്വഹനത്തിൽ വെള്ളി മെഡൽ നേടിയതിന് മീരാഭായ് ചാനുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു, ടോക്കിയോ ഒളിമ്പിക്സ് 2020 ന് ഇതിലും സന്തോഷ കരമായ തുടക്കം ആവശ്യപ്പെടാൻ കഴിയുമായിരുന്നില്ല! മീരാഭായ് ചാനുവിന്റെ മികച്ച പ്രകടനത്തിലൂടെ ഇന്ത്യ ആവേശഭരിതമായി. ഭാരോദ്വഹനത്തിൽ വെള്ളി മെഡൽ നേടിയതിന് അഭിനന്ദനങ്ങൾ. അവരുടെ വിജയം ഓരോ ഇന്ത്യക്കാരനെയും പ്രചോദിപ്പിക്കുന്നു, ”പ്രധാനമന്ത്രി മോദി # Cheer4India # Tokyo2020 "
ഭൂട്ടാനിലെ മംഗദേഛു ജലവൈദ്യുത പദ്ധതിയുടെ പ്രതീക്ഷിത ചെലവു പുതുക്കി

ഭൂട്ടാനിലെ നിര്മാ ണത്തിലിരിക്കുന്ന 720 മെഗാവാട്ടിന്റെ മംഗദേഛു ജലവൈദ്യുത പദ്ധതി(എച്ച്.ഇ.പി.)യുടെ പ്രതീക്ഷിത ചെലവ് 4020.63 കോടി രൂപയായി വര്ധിതപ്പിച്ചതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നെ കേന്ദ്രമന്ത്രിസഭാ യോഗം അംഗീകാരം നല്കിാ. പദ്ധതി യാഥാര്ഥ്യ മാകുന്നതോടെ ഇന്ത്യക്കു വേണ്ടതിലധികം ഊര്ജംധ രാജ്യത്തുല്പാ ദിപ്പിക്കപ്പെടും. 2010 ഏപ്രിലിലാണ് മംഗദേച്ഛു ജലവൈദ്യുത പദ്ധതിയാഥാര്ഥ്യധമാക്കുന്നതിനുള്ള ഉഭയകക്ഷി കരാറില്‍ ഇന്ത്യും ഭൂട്ടാനും ഒപ്പുവെച്ചത്. 2008 മാര്ച്ചി ലെ സാമ്പത്തികനിലവാരത്തിന്റെ തോതു പ്രകാരം 2896.3 കോടി രൂപായായിരുന്നു പ്രതീക്ഷിത ചെലവ്. ഇപ്പോഴത്തെ സാഹചര്യത്തില്‍ 1124.359 കോടി രൂപ അധികം വേണ്ടിവരും. 2008 മാര്ച്ച് മുതല്‍ 2014 മാര്ച്ച് വരെയുണ്ടായ പണപ്പെരുപ്പം, വിനിമയ നിരക്കിലുണ്ടായ വ്യതിയാനം തുടങ്ങിയ കാരണങ്ങളാണു ചെലവ് ഉയരാന്‍ കാരണം.
ലോക ടൂറിസം ദിനം: ഇന്ത്യ സന്ദര്ശിക്കാന് പ്രധാനമന്ത്രി ഏവരേയും ക്ഷണിച്ചു

ലോക ടൂറിസം ദിനാഘോഷത്തോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി ലോകമെമ്പാടുമുള്ളവരെ ഇന്ത്യ സന്ദര്ശിക്കാനായി ക്ഷണിച്ചു. ”ലോക ടൂറിസം ദിനത്തില് എല്ലാവരേയും ഞാന് ഇന്ത്യയിലേക്ക് ക്ഷണിക്കുന്നു. ഇന്ത്യയുടെ സൗന്ദര്യം, നാനാത്വം, ജനങ്ങളുടെ സൗഹാര്ദം എന്നിവ അനുഭവിച്ചറിയാന് ലോക ടൂറിസം ദിനത്തില് ഞാന് എല്ലാവരേയും ഇന്ത്യയിലേക്ക് ക്ഷണിക്കുന്നു.” – പ്രധാനമന്ത്രി പറഞ്ഞു.
ഉപരാഷ്ട്രപതിയും പ്രധാനമന്ത്രിയും ലോക്‌സഭാ സ്പീക്കറും സംയുക്തമായി സൻസദ് ടിവിയ്ക്ക്  സെപ്റ്റംബർ 15 ന് സമാരംഭം കുറിക്കും

ഉപരാഷ്ട്രപതിയും രാജ്യസഭാ ചെയർമാനുമായ ശ്രീ എം വെങ്കയ്യ നായിഡു, പ്രധാനമന്ത്രി ശ്രീ നരേന്ദ്ര മോദി, ലോക്സഭാ സ്പീക്കർ ശ്രീ ഓം ബിർള എന്നിവർ സംയുക്തമായി സൻസദ് ടിവിയ്ക്ക് പാർലമെന്റ് ഹൗസ് അനക്സിലെ മെയിൻ കമ്മിറ്റി റൂമിൽ 2021 സെപ്റ്റംബർ 15 ന് വൈകുന്നേരം 6 മണിക്ക് തുടക്കം കുറിക്കും . അന്താരാഷ്ട്ര ജനാധിപത്യ ദിനത്തോടനുബന്ധിച്ചാണ് ഉദ്‌ഘാടനം. സൻസാദ് ടിവിയെക്കുറിച്ച് : 2021 ഫെബ്രുവരിയിൽ, ലോക്സഭാ ടിവിയും രാജ്യസഭ ടിവിയും ലയിപ്പിക്കാനുള്ള തീരുമാനം എടുക്കുകയും 2021 മാർച്ചിൽ സൻസാദ് ടിവിയുടെ സിഇഒയെ നിയമിക്കുകയും ചെയ്തു. സൻസാദ് ടിവി പ്രോഗ്രാമിംഗ് പ്രധാനമായും 4 വിഭാഗങ്ങളിലായിരിക്കും – പാർലമെന്റിന്റെയും ജനാധിപത്യ സ്ഥാപനങ്ങളുടെയും പ്രവർത്തനം, ഭരണനിർവ്വഹണം, പദ്ധതികൾ/നയങ്ങൾ, ഇന്ത്യയുടെ ചരിത്രവും സംസ്കാരവും, സമകാലീന വിഷയങ്ങൾ / പ്രശ്നങ്ങൾ/താൽപര്യങ്ങൾ/ആശങ്കകൾ.
ഇന്‍സാറ്റ് -3 ഡിആറിന്റെ വിജയകരമായ വിക്ഷേപണത്തില്‍ പ്രധാനമന്ത്രി അഭിനന്ദിച്ചു

ഇന്ത്യയുടെ അത്യാധുനിക കാലാവസ്ഥാനിരീക്ഷണ ഉപഗ്രമായ ഇന്‍സാറ്റ് -3 ഡിആറും വഹിച്ചുകൊണ്ടുള്ള പത്താമത് ഭൗമ ഉപഗ്രഹ പേടകത്തിന്റെ വിജയകരമായ വിക്ഷേപണത്തില്‍ പ്രധാനമന്ത്രി ശ്രീ. നരേന്ദ്ര മോദി ഐഎസ്ആര്‍ഒ ശാസ്ത്രജ്ഞരെ അഭിനന്ദിച്ചു. “മാതൃകാപരമായ നേട്ടത്തിലൂടെ നമ്മുടെ ബഹിരാകാശ പദ്ധതി നമ്മുടെ അഭിമാനമുയര്‍ത്തിയിരിക്കുന്നു. ഇന്‍സാറ്റ് -3 ഡിആറിന്റെ വിജയകരമായ വിക്ഷേപണം അത്യധികം സന്തോഷം നല്‍കുന്നു. മുന്തിയ വൈദഗ്ദ്യവും, സമാനതകളില്ലാത്ത ആത്മാര്‍പ്പണവും പ്രശംസനീയമായ നിശ്ചയദാര്‍ഢ്യവും വീണ്ടും പ്രകടിപ്പിച്ച ശാസ്ത്രജ്ഞര്‍ക്ക് അഭിനന്ദനങ്ങള്‍”- പ്രധാനമന്ത്രി പറഞ്ഞു.